Main ContentPlaceholder

Kaupunki

Huumeisiin kuollaan vanhempana kuin ennen ja yksin – narkomaani ei aina uskalla soittaa ambulanssia, koska pelkää paikalle tulevan myös poliisin

Yliannostuskuolemissa ensiapua ei ehditä useinkaan antaa lainkaan. Kuolemien määrään vaikuttaa muiden muassa korvaushoidon saatavuus ja se, että huumeet saattavat olla turvallisempia kuin ennen.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Tyypillinen suomalainen huumekuolema johtuu buprenorfiinin eli Subutexin ja jonkin muun aineen yhteiskäytöstä. Kuvassa Subutex-tabletteja ja amfetamiinia.­

Huumeiden yliannostukseen kuollaan Suomessa aiempaa vanhempana. Keski-ikä on vähitellen hiipinyt korkeammalle. Tuoreimmassa vuoden 2015 tilastossa se oli jo 35 vuotta. Osataanko kuolemia siis ehkäistä paremmin kuin ennen? ”Hengissä selvitään pidempään”, vahvistaa Terveyden ja hyvinvoinnin laitoksen (THL) oikeuskemisti Pirkko Kriikku. Syyt ovat kuitenkin monimutkaisempi asia: huumekäytössä olevat aineet saattavat olla turvallisempia kuin aiemmin. Varmasti myös huumehoidossa on tehty oikeansuuntaisia toimenpiteitä.